OpenLLM-France/wikimedia huggingface dataset:
# La Muga (desambiguació)

«Muga o la Muga» té aquests significats:
* Toponímia:
** Muga, riu pirinenc d'orientació oest-est que desemboca a la Mediterrània
** Muga de Sayago, municipi de la província de Zamora a la comunitat autònoma de Castella i Lleó
** La Muga (Lles de Cerdanya), muntanya al municipi de Lles de Cerdanya, a la comarca de la Baixa Cerdanya
** Bony de la Muga, muntanya al municipi de Navàs, a la comarca del Bages
** Coll de la Muga, collada al límit dels termes comunals de la Menera i Serrallonga, de la comarca del Vallespir
** Hostal de la Muga, edifici del municipi d'Albanyà
** Mas de la Muga, masia del municipi de Bellvei (Baix Penedès)
** Penya-segats de la Muga, espai natural a la riba esquerra del barranc del Cau o el Rimal, a l'extrem més oriental del territori preprinienc
** Pla de la Muga, plana a cavall dels termes municipal d'Albanyà, a l'Alt Empordà i comunal de Serrallonga, al Vallespir
** Serra de la Muga, serra al municipi de Gósol a la comarca del Berguedà
** Serrat de la Muga (Gisclareny), serra del nord de Catalunya, als Pirineus Orientals, que s'estén en direcció oest-est, a continuació de la Serra del Cadí
** Serrat de la Muga (Navàs), serra al municipi de Navàs a la comarca del Bages
* Biografies:
** Emeterio Muga Díez (Saragossa, 1877 - València, 1956), militar i polític espanyol, diputat a les Corts Espanyoles durant la restauració borbònica
** Joan de Muga Dòria, galerista i editor català
** Manuel de Muga i Toset (1916 ? - Barcelona, 2006), editor català, capdavanter en el sector dels arts gràfiques
# Mas Oriol (Palau-saverdera)

* Per a altres significats, vegeu «Mas Oriol».
El Mas Oriol és una obra del municipi de Palau-saverdera (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situat molt a prop de l'antic camí de Palau-saverdera a Pau, entre l'actual urbanització del Mas Isaac i la urbanització Mas Bohera, al costat del rec que porta el seu nom.
Es tracta d'una masia formada per diversos cossos adossats que conformen un edifici de planta més o menys rectangular. El cos principal té la coberta a dues vessants de teula àrab i consta de planta baixa i un pis d'alçada. A la planta baixa hi ha dos grans arcs rebaixats sustentats per pilars i bastits amb pedra, a manera de porxo. La part superior està ocupada per una terrassa. La resta de la construcció es troba arrebossada i pintada de blanc.

## Història

Encara que no hi ha una data precisa sobre el bastiment del Mas Oriol, d'altra banda se sap que ja a principis del segle XIV existia amb el nom de Mas Alfinell, sent Bernat Alfinell propietari tant d'aquest com del Mas Domènech. Posteriorment passa a Pere Buach i després als consorts de Vidal que hi varen residir durant molts segles.
Entre els documents registrats en ressalta el Llibre d'Apeo de 1818 on menciona que el mas Vidal disposa de "dos molins fariners d'Abdon Oriol". L'actual bassa del molí fou als anys cinquanta refeta i engrandida pel senyor Lorda, industrial de Mataró que aprofità la propietat per explotar el quars i les pegmatites que es troben als terrenys del mas.
Posteriorment l'heretat va ser adquirida per la societat Mas Oriol, que pertanyia a Rinaldo Muscolino que s'hi establí amb la seva família.

## Pont del Mas Oriol

El pont inventariat amb el nom de Pont del Mas Oriol està al costat del mas, situat al nord-oest del nucli urbà de la població de Palau-saverdera, creuant el rec del mas Oriol, a escassa distància, dins del traçat de l'antic camí que unia Pau i Palau-saverdera. Es tracta d'un petit pont format per una sola arcada de mig punt, amb el rastell bastit amb lloses de pedra lligades amb morter, a cada extrem de la construcció. La resta està construïda amb pedres de diverses mides, sense treballar, lligades amb morter. L'intradós de l'arc conserva restes de l'encanyissat original. Actualment, el pont es troba en un estat d'abandó profund, envoltat de bardisses i vegetació, completament camuflat.

## Referències

* 1 2 3 4 5 «Mas Oriol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
* ↑ 42° 18′ 38.11″ N, 3° 8′ 33.95″ E﻿ / ﻿42.3105861°N,3.1427639°E﻿ / 42.3105861; 3.1427639
* ↑ «Pont del Mas Oriol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2014].
# Iekaterínovka (Rostov)

* Per a altres significats, vegeu «Iekaterínovka».
Iekaterínovka (en rus: Екатериновка) és un poble de l'óblast de Rostov, a Rússia, que en el cens del 2010 tenia 1.973 habitants, és seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Gran Premi Betonexpressz 2000

El Gran Premi Betonexpressz 2000 era una competició ciclista d'un sol dia que es disputava a la província de Jász-Nagykun-Szolnok, a Hongria. Creada el 2007, va durar fins al 2011, i va formar part del calendari de l'UCI Europa Tour.

## Palmarès

| Any | Vencedor | Segon | Tercer |
| 2007 | Žolt Der | Lukas Goč | Mladen Mirkovic |
| 2008 | Péter Kusztor | Gabor Kasa | Ivan Stević |
| 2009 | Gergely Ivanics | Werner Faltheiner | Tamás Lengyel |
| 2010 | Hrvoje Miholjević | Gergely Ivanics | Andrej Omulec |
| 2011 | Martin Schöffmann | Patrik Tybor | Krisztian Lovassy |

## Referències

* ↑ «G.P Betonexpressz 2000 - G.P Békéscsaba (Hon) - Cat. 1.2». [Consulta: 31 octubre 2023].

## Enllaços externs

* Palmarès a sitiodeciclismo.net
* Palmarès a cqranking.com
# Khatukai

Khatukai - Хатукай (rus) és un aül de la República d'Adiguèsia, a Rússia. Es troba a la vora esquerra del riu Labà, a la seva confluència amb el riu Kuban, davant d'Ust-Labinsk, a 10 km al nord-est de Krasnogvardéiskoie i a 73 km al nord-oest de Maikop, la capital de la república.
Pertanyen a aquest municipi els possiolki de Vodni, Lesnoi, Nàberejni i Svobodni.

## Història

El nom de la vila procedeix del de la subètnia khatukai, una ètnia adiguesa. Entre el 1851 i el 1852 alguns adiguesos d'aquest poble es traslladaren a les muntanyes baixes de la desembocadura del Labà, així com alguns xapsugs de les zones costaneres. L'any 2002 l'aül fou inundat per complet en obrir-se les comportes de l'embassament d'Stàvropol. El riu Labà no arribava al Kuban, quedant l'aigua estancada durant un mes.
# Irisarri

Irisarri (en francès i oficialment Irissarry), és una comuna de la Nafarroa Beherea (Baixa Navarra), un dels set territoris que formen el País Basc, al departament dels Pirineus Atlàntics i a la regió de la Nova Aquitània. Limita amb les comunes d'Heleta al nord, Ortzaize a l'oest, Iholdi i Suhuskune a l'est.

## Demografia

Evolució demogràfica :
| 1896 | 1901 | 1962 | 1968 | 1975 | 1982 | 1990 | 1999 |
| 1120 | 1123 | 827 | 749 | 761 | 756 | 751 | 728 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||

## Enllaços externs

* Web de la comuna d'Irisarri Arxivat 2015-08-01 a Wayback Machine.
# La Mercè (desambiguació)

«La Mercè» té aquests significats:
* La Mercè (les Corts), grup d'habitatges al districte de les Corts de Barcelona
* La Mercè de Pontons, església a Pontons (Alt Penedès)
* Banys de la Mercè, balneari al sud-oest del nucli de Capmany (Alt Empordà)
* Barri de la Mercè, nucli que formen al barri Gòtic de la ciutat de Barcelona
* Basílica de la Mercè, església d'estil barroc a la plaça de la Mercè de Barcelona
* Batalló de la Mare de Déu de la Mercè, unitat de la Coronela de Barcelona durant la guerra de successió espanyola
* Capella de la Mercè, edifici a la vila de Torroella de Montgrí (Baix Empordà)
* Capella de la Mare de Déu de la Mercè, església modernista de Ca n'Aguilera (Piera, l'Anoia)
* Carrer de la Mercè, carrer de Tortosa (Baix Ebre)
* Cursa de la Mercè, cursa atlètica de caràcter popular i anual
* Festes de la Mercè, festa major de la ciutat de Barcelona, que se celebra pels volts del 24 de setembre
* Mare de Déu de la Mercè, advocació de la Mare de Déu originària de Barcelona i lligada a la fundació de l'orde de la Mercè el 1218
* Orde de la Mercè, orde religiós
* el Raval de la Mercè, part de Roquetes (Baix Ebre)
# Mas Oller (Riudarenes)

El Mas Oller és una masia gòtica de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Edifici de tres plantes i coberta a dues aigües i cornisa catalana. El portal és d'arc rebaixat i al capdamunt té una finestra gòtica d'arc conopial lobulat amb les impostes decorades. La resta de les finestres estan emmarcades amb pedra amb l'ampit motllurat. Enganxat a la façana trobem el pou, amb les parets exteriors arrebossades. Al costat dret hi ha un annexa que serveix de porxo per guardar-hi eines. Els cairats i les bigues d'aquest porxo són de fusta i les pilastres que el sostenten de rajols. Està format per dos grans finestrals a la part de dalt i dues grans portes de fusta tapen l'entrada de la part de baix. Té tres grans contraforts.
A l'altre costat de l'edifici principal, a l'esquerre, hi ha un cos adossat de dos plantes amb obertures emmarcades amb pedra, realitzat més tardanament. I al darrere també hi ha altres construccions adossades i un pati interior. Són ampliacions que s'han fet al llarg del temps, segons les necessitats del moment.

## Referències

* 1 2 «Mas Oller». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Hourya Sinaceur

Hourya Sinaceur (Casablanca (Marroc), 1940) és una filòsofa marroquina. Va néixer el 1940 a Casablanca. És una experta en teoria i història de les matemàtiques. El seu llibre més conegut és sabut més és Field and Models publicat el 2003. Sinaceur va treballar a la universitat de París-Sorbonne i el CNRS, també a París, i a l'URS de Rabat. És actualment membre del Comitè francès Nacional d'Història i Filosofia de la Ciència (Comité National Francais d'Histoire et de Philosophie des Sciences (CNFHPS)).

## Referències

* ↑ "Hommage à Rabat à la philosophe marocaine Hourya Benis Sinaceur" in MAP, 16 Nov. 2007 Arxivat 2019-07-15 a Wayback Machine. retrieved 32-2-2009)
* ↑ Hourya Sinaceur, Fields and Models - From Sturm to Tarski and Robinson, 2003, ed.

## Bibliografia

* Sinaceur, H., 2001. "Alfred Tarski: Semantic shift, heuristic shift in metamathematics", Synthese 126: 49-65.
* "Alfred Tarski Life and Logic", Review by Sinaceur
* Presentació (en francès) i bibliografia del treball a IHPST Arxivat 2013-07-20 a Wayback Machine. (consultat el 22 de febrer de 2009)
# Jours-en-Vaux

Jours-en-Vaux és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 96 habitants.

## Demografia
### Població

El 2007 la població de fet de Jours-en-Vaux era de 96 persones. Hi havia 40 famílies, de les quals 16 eren unipersonals (12 homes vivint sols i 4 dones vivint soles), 4 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 74 habitatges, 43 eren l'habitatge principal de la família, 22 eren segones residències i 9 estaven desocupats. 73 eren cases i 1 era un apartament. Dels 43 habitatges principals, 35 estaven ocupats pels seus propietaris, 4 estaven llogats i ocupats pels llogaters i 4 estaven cedits a títol gratuït; 1 tenia una cambra, 2 en tenien dues, 6 en tenien tres, 13 en tenien quatre i 20 en tenien cinc o més. 18 habitatges disposaven pel capbaix d'una plaça de pàrquing. A 16 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Jours-en-Vaux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 12 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 0 |
| 4 | 35 a 39 | 8 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 4 |
| 4 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 59 persones, 40 eren actives i 19 eren inactives. De les 40 persones actives 34 estaven ocupades (20 homes i 14 dones) i 6 estaven aturades (5 homes i 1 dona). De les 19 persones inactives 9 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'entitats de l'administració pública i 1 d'una empresa classificada com a «altres activitats de serveis».
L'any 2000 a Jours-en-Vaux hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Jours-en-Vaux a l'INSEE.
* Évolution et structure de la population Fitxa amb el detall de dades de Jours-en-Vaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jorge Bátiz

Jorge Bátiz (Tandil, província de Buenos Aires, 2 de desembre de 1933) va ser un ciclista argentí especialista en el ciclisme en pista. del seu palmarès destaca les dues medalles al Campionat del món de Velocitat amateur i diferents triomfs en curses de sis dies.

## Palmarès

* 1955
** 1r als Jocs Panamericans en Velocitat
* 1958
** 1r als Sis dies de Buenos Aires (amb Fausto Coppi)
* 1959
** 1r als Sis dies de Buenos Aires (amb Mino De Rossi)
* 1961
** 1r als Sis dies de Buenos Aires (amb Miquel Poblet)
* 1963
** 1r als Sis dies de Buenos Aires (amb Ricardo Senn)
* 1964
** 1r als Sis dies de Buenos Aires (amb Ricardo Senn)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Gladys Tantaquidgeon

Gladys Tantaquidgeon (Uncasville, 1899 - 2005) ha estat una pequot neboda d'Emma Baker i descendent del cap Uncas, remeiera i especialista en herbobotànica. Va ensenyar moltes coses l'antropòleg Frank Speck, el 1931 creà un Museu i treballà per a la BIA fins al 1947. Ha estat membre del Consell tribal i ha lluitat pel reconeixement federal de la tribu.
# Khatri Pahar

Khatri Pahar és un turó a la vora del poble de Shydha al districte de Banda a Uttar Pradesh, Índia, a uns 24 km de Banda, i a la proximitat del riu Ken. Té 259 metres d'altura.
En aquest turó hi ha un temple anomenat Angleshwari Devi. Segons la llegenda una deessa, fugint de la persecució d'un parent, va arribar a aquest lloc que fou considerat segur; es va voler aixecar en el turó sobre el seu dit però no va poder amb el seu pes i se'n va anar a Vindyachal; del dit (anguli) va derivar en el nom de Angleshwari.

## Referències

Khatri Pahar Arxivat 2013-08-12 a Wayback Machine.
# Institut de Niue

Niue High School (en niueà: Mata Ki Luga) és una escola secundària a Alofi, la capital de Niue. Es troba a la carretera Alofi-Liku i, a partir del 2010, hi assisteixen 175 estudiants. L'escola atén infants dels anys 7 al 13 (amb edats d'11 a 18 anys). Dins de l'escola hi ha el Paliati Grounds, que segons els informes té una capacitat de 1.000 persones i és on juguen els equips de futbol de l'associació de Niue.

## Campanya contra el bullying

L'escola també té una campanya contra l'assetjament escolar, que funciona des de l'any 2002. La campanya se centra en l'assetjament escolar juntament amb els drets humans.

## Esports

L'agost de 2023 es va celebrar una competició de futbol sala en la qual l'escola va inscriure un equip per a la competició masculina. L'escola va quedar fora dels quatre primers classificats.

## Referències

* ↑ «Niue High School». Niue Education Department. Arxivat de l'original el 21 de gener 2015. [Consulta: 5 December 2016].
* ↑ «Stadiums in Niue». World Stadiums. Arxivat de l'original el 14 March 2012. [Consulta: 5 December 2016].
* ↑ «Year 11 students campaign on Anti-bullying» (en anglès americà). Television Niue, 04-07-2019. [Consulta: 23 abril 2020].
* ↑ Magaoa, Sariah. «Vaiea champions Open Mens & Womens Futsal Tournament 2023 third year in a row». TV Niue. [Consulta: 18 octubre 2023].
# House

«House» té aquests significats:
* Música: Música house, estil de música
* Televisió: House, MD, sèrie de televisió estatunidenca
* Toponímia: House (Nou Mèxic), localitat estatunidenca
Viccionari
# José Wilson Sánchez

José Wilson Sánchez és un militar bolivià, que exerceix com a comandant general de l'Exèrcit de Bolívia, càrrec que ocupa des del fallit intent de cop d'Estat del 26 de juny de 2024 contra el president Luis Arce.

## Comandant general de l'Exèrcit

El 26 de juny de 2024, Juan José Zúñiga, llavors comandant general de l'exèrcit bolivià, va intentar un cop d'estat contra el president Luis Arce amb l'enviament de tropes, en vehicles blindats, per a prendre la Plaça Murillo a ˞˞˞˞La Paz, capital administrativa del país, i assaltar la Casa Gran del Poble, el palau presidencial. Aquest esdeveniment és conegut com l'intent de cop d'Estat de 2024.
Durant la infructuosa acció militar, el mandatari va nomenar nous caps de l'Exèrcit (entre ells, ell), de l'Armada i la Força Aèria del país, al mateix temps que va afirmar que les tropes que es van alçar en contra seva estaven «tacant l'uniforme». En el seu primer acte de gestió va ordenar a totes les tropes colpistes que es retiressin i tornessin a les seves casernes. Les tropes van evacuar ràpidament la plaça seguint l'ordre.

## Referències

* ↑ «Bolivian general arrested after apparent failed coup attempt as government faces new crisis» (en anglès). The Seattle Times, 26-06-2024.
* ↑ «Bolivian president thanks people after facing down failed coup attempt» (en anglès). Al Jazeera.
* 1 2 «Bolivian general arrested after apparent failed coup attempt as government faces new crisis» (en anglès). AP News, 26-06-2024.
* ↑ «Live updates: Troops ordered to return to barracks following attempted coup in Bolivia» (en anglès). AP News. Arxivat de l'original el 26 June 2024.
# Jorge Burgues

Jorge Burgues, nascut Giorgio Borghese (Rapallo, República de Gènova, 1691 - Montevideo, 1766), va ser el primer habitant permanent i regidor de la ciutat de Montevideo durant l'època colonial.

## Biografia

Els Borghese eren originaris de Siena, tot i que Jorge Burgues va néixer a Rapallo, República de Gènova, fill del també genovès Filipo Borghese (n. Sarzana, ca. 1663) i d'Ana Posansa (ca. 1670). Va emigrar a Buenos Aires, Virregnat del Perú, a començament del segle xviii.
El 1724 va creuar a la Banda Oriental (actual Uruguai), al port de Las Vacas, i es va establir a la zona de la badia de Montevideo. Al moment de fundar-se Montevideo el 1726, Burgues vivia en una "casa ferma edificada en pedra i coberta de teules i estada on manté bestiar major boví i cavallí...", edificada amb les seves pròpies mans. La casa de Burgues era el lloc de reunió dels regidors i funcionaris de l'època, ja que en aquells dies encara no hi havia ajuntament.

### Família i descendència

Burgues va contraure matrimoni el 20 de febrer de 1720 amb María Martina de Carrasco y Melo Coutinho (Buenos Aires, novembre de 1703 - Montevideo, 8 de febrer de 1739), filla legítima del capità andalús Salvador Carrasco (Màlaga, 1655) i de Leonor de Melo-Coutinho y Ribera (Buenos Aires, c. 1666). La parella va tenir set fills: María Antonia (1721), Basilio Antonio (1723), Margarita Josefa (1725), María Martina (1727), Juan José (1729), Roque (1732) i Rosa (1736). Margarita Josefa es va casar amb el paraguaià d'ascendència anglo-irlandesa Melchor Colman (Asunción, 1714), amb el qual va tenir cinc fills. Un dels seus descendents va ser el soldat Carmelo Colman, un dels trenta-tres orientals que van participar en les lluites de la independència de l'Uruguai. D'altra banda, la quarta filla, María Martina, seria l'àvia del futur president de la República Luis Eduardo Pérez.
En enviduar el 1739, Burgues va contraure matrimoni en segones núpcies amb Agustina Pérez Bravo y Febles (ca. 1725), amb la qual va tenir tres fills.

## Homenatge

En l'actualitat, una avinguda de Montevideo porta el seu nom.

## Referències

* ↑ Apolant, Juan Alejandro (op. cit., vol 3).
* ↑ La Paloma, la historia y el futuro - Diari El País - Montevideo - Uruguai Arxivat 2011-04-29 a Wayback Machine. (castellà)
* ↑ Castellanos, Alfredo Raúl (op. cit. p. 64).
* ↑ Institut Argentí de Ciències Genealògiques a la "Revista del..." (N. 11, any 1955). Segons l'obra genealògica, Leonor de Melo-Coutinho era descendent de Vasco Fernández de Melo Coutinho, primer capità donatari del territori d'Espíritu Santo, i per tant, descendent de Blanca Manuel de Villena i del seu pare Enrique, comte de Seia, de la Casa de Manuel de Villena, i de la dinastia capeta de Borgonya luso-hispana.
* 1 2 Apolant, Juan Alejandro (op. cit., vol. 1, p. 414).
* ↑ Udaondo, Enrique; en "Diccionario Biográfico Argentino" (p. 108, Institución Mitre, Ed. Huarpes, any 1945).
* ↑ Nomenclatura de Montevideo, pàgina 173 Arxivat 2009-04-08 a Wayback Machine. PDF
# Gralla becgroga

La gralla de bec groc (Pyrrhocorax graculus) és un ocell de la família dels còrvids.
Cria en les més altes muntanyes del sud d'Europa, els Alps, i els Pirineus, Àsia central i Índia. És un ocell resident (no migra). Una subespècie prehistòrica que vivia a Europa durant la darrera glaciació ha estat anomenada com Pyrrhocorax graculus vetus.
Fa de 36-39 cm de llarg i de 65-74 cm d'envergadura alar.
Sovint és gregari i no té por. Acostuma a residir en zones d'estacions d'esquí.
S'alimenta d'insectes a l'estiu i de petits fruits a l'hivern.

## Referències

* BirdLife International (2004). Pyrrhocorax graculus. Llista Vermella de la UICN, Unió Internacional per a la Conservació de la Natura, 2006. Consultat el 12 de maig del 2006 (en anglès). L'entrada de la base de dades inclou una justificació de per què aquesta espècie és de risc mínim.
* Laiolo, Paola; Rolando, Antonio; Delestrade, Anne & De Sanctis, Augusto (2004). "Vocalizations and morphology: interpreting the divergence among populations of Chough Pyrrhocorax pyrrhocorax and Alpine Chough P. graculus". Bird Study 51(3): 248–255. Resum en HTML
* Tomek, Teresa & Bocheński, Zygmunt (2005). "Weichselian and Holocene bird remains from Komarowa Cave, Central Poland". Acta zoologica cracoviensia 48A(1-2): 43-65. PDF

## Enllaços externs

* Alpine Chough videos on the Internet Bird Collection
# Khatti

«Khatti» té aquests significats:
* Khatti, nom donat al regne neohitita de Carquemix.
* Khatti o Hatti, antic regne hitita, capital Hattusa.